Siguldas novada pašvaldības (reģ. Nr. 90000048152)

Iepirkuma (pamatojoties uz PIL 9.pantu)

**„Ceļa horizontālo apzīmējumu krāsošana Siguldas novadā”**

(identifikācijas Nr. SND 2017/46)

Lēmums/

ziņojums- noslēguma protokols

Siguldā

2017.gada 4.septembrī

1. **Identifikācijas Nr. –** SND 2017/46
2. **Datums, kad paziņojums ievietots internetā** ([www.iub.gov.lv](http://www.iub.gov.lv)) **–** 17.08.2017.

Iepirkuma Nolikums ievietots Siguldas mājaslapā [www.sigulda.lv](http://www.sigulda.lv) – 17.08.2017.

1. **Pasūtītāja nosaukums -** Siguldas novada pašvaldība, Pils iela 16, Sigulda, Siguldas nov., LV-2150
2. **Iepirkumu komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Komisijas locekles Rudīte Bete

Anita Strautmane

Pieaicinātā persona:

Teritorijas attīstības pārvaldes Īpašumu un vides

pārvaldības nodaļas būvinženieris Valts Vilks

Protokolē:

Juridiskās pārvaldes vadītāja vietniece iepirkuma jautājumos Inguna Abzalone

Iepirkuma komisija izveidota 27.07.2017. ar Siguldas novada pašvaldības domes sēdes lēmumu (protokols Nr.13, §5) un 31.07.2017. rīkojumu Nr.10.7./74 “Par Iepirkuma komisiju sastāvu noteikšanu”.

1. **Iepirkuma priekšmets un tā īss raksturojums**: ceļa horizontālo apzīmējumu krāsošana Siguldas novadā, kas jāveic saskaņā ar Darbu apjomu - tāme (Nolikuma 2.pielikums), Tehnisko specifikāciju (Nolikuma 3.pielikums) aktuālo Ceļu specifikāciju, LVS 85:2010 un Līguma projektu (Nolikuma 7.pielikums).
2. **Pretendentu atlases kritēriji:** saimnieciski visizdevīgākaispiedāvājums, kuru nosaka vērtējot cenu.

**Iesniedzamā piedāvājuma sastāvs:**

Pretendenta nosaukums, adrese.

* 1. **Atlases dokumenti**
     1. Pretendenta pieteikums dalībai iepirkumā (Nolikuma 1.pielikums). Pieteikumu paraksta Pretendenta pilnvarota persona.
     2. Pretendenta apliecinājums par Pretendenta gada finanšu apgrozījumu par 2014.g., 2015.g., 2016.gadu, norādot apgrozījumu par katru gadu atsevišķi un kopā atbilstoši Nolikuma 3.2.1.punktā minētajai prasībai. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā atbilstoši Nolikuma 3.2.2.punktā minētajai prasībai.
     3. Informācija par Pretendenta pieredzi, atbilstoši Nolikuma 3.3.1.punktā noteiktajām prasībām, norādot darbu pasūtītāju, objekta nosaukumu, izpildes vietu, izpildes periodu, apjomu (izmaksas EUR bez PVN). Saraksts ar Pretendenta veiktajiem darbiem noformējams atbilstoši Nolikumam pievienotajai formai (Nolikuma 4.pielikums).
     4. Atsauksmes, kurās apliecināta Pretendenta pieredze un kvalitāte Nolikuma 3.3.1.punktā paredzēto darbu izpildē, jābūt pozitīvām atsauksmēm no pasūtītāja, norādot uzklātā ceļa horizontālā apzīmējuma kvadratūru, saskaņā ar Nolikuma 4.pielikumā uzrādīto.
     5. Pretendents iesniedz darba vadītāja izglītības apliecinošo dokumentu kopijas, atbilstoši Nolikuma 3.3.3.punktā minētajām prasībām. Jāpievieno iesaistītā speciālista darba/uzņēmuma līguma kopija vai Pretendenta rakstisks apliecinājums par darba/uzņēmuma līguma esamību, vai iesaistītā speciālista parakstīts apliecinājums par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpēju līgumu par tam uzticēto darbu izpildi. Papildus jāiesniedz dokumenti (piemēram, darbu vadītāju saistību rakstu kopijas, atsauksmi no pasūtītāja utt.), kas apliecina darbu vadītāja statusu attiecīgo darbu un to apjomu veikšanā (Nolikuma 8.pielikums).
     6. Informācija par darbu veikšanai nepieciešamajiem instrumentiem, tehniku, ražošanas iekārtām, kas pieder vai ir pieejamas Pretendentam, atbilstoši Nolikuma 5.pielikumam.
     7. Pretendenta rakstisks apliecinājums, ka ir iepazinies ar objektu dabā un nepastāv apstākļi, kas varētu traucēt izpildīt Nolikuma 2.1.4.punktā minēto.
     8. Pretendenta rakstisks apliecinājums, ka līguma slēgšanas tiesību piešķiršanas gadījumā, tas veiks savas civiltiesiskās atbildības apdrošināšanu, atbilstoši Nolikuma 3.3.5.punktā noteiktajām prasībām.
     9. Pretendenta rakstveida apliecinājums par to, ka Pretendents ir iepazinies ar Līguma projektā (Nolikuma 7.pielikums) paredzēto Darbu apmaksas un citiem noteikumiem un tiem pilnībā piekrīt, vienlaicīgi apliecinot to saprotamību un pamatotību.
     10. Ja Pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo darbu saraksts un apjoms. Informācija jāsagatavo un jāiesniedz pēc klātpievienotās tabulas.

|  |  |  |  |  |  |
| --- | --- | --- | --- | --- | --- |
| Apakšuzņēmēja  nosaukums | Juridiskā adrese un reģistrācijas Nr. | Apakšuzņēmēja statuss[[1]](#footnote-1) | Darbu veids | Darbu apjoms %  no kopējā darbu apjoma | Darbu apjoms EUR (bez PVN) |
|  |  | ☐mazais uzņēmums  ☐vidējais uzņēmums |  |  |  |
|  |  | ☐mazais uzņēmums  ☐vidējais uzņēmums |  |  |  |

* 1. **Tehniskais piedāvājums**
     1. Tehniskais piedāvājums jāsagatavo saskaņā ar Tehnisko specifikāciju (Nolikuma 3.pielikums), aktuālo Ceļu specifikāciju un LVS 85:2010 prasībām. Darbu apjomi – tāme (Nolikuma 2.pielikums) ir jāveido pēc Latvijas būvnormatīvam LBN 501-17 "Būvizmaksu noteikšanas kārtība" (apstiprināts ar Ministru kabineta 2017.gada 3.maija noteikumiem Nr.239) 9.pielikuma prasībām.
     2. Tehniskā piedāvājuma sastāvs:
        1. Darbu apjomi - tāme;
        2. Darbu garantijas laiks (norādīt mēnešos). Pretendenta piedāvātajam darbu garantijas laikam ir jābūt ne īsākam kā 6 (seši) mēneši.
        3. Kvalitātes un Vides kvalitātes nodrošināšanas plāns. Kvalitātes nodrošināšanas plāns atspoguļo Pretendenta garantētās iespējas veikt darbus, kuru kvalitāte būs atbilstoša iepirkuma noteikumiem.
     3. Tehnisko piedāvājumu paraksta Pretendenta pilnvarota persona.
  2. **Finanšu piedāvājums**
     1. Pretendenta finanšu piedāvājums jāaizpilda atbilstoši Nolikuma 6.pielikumā norādītajai Finanšu piedāvājuma formai.
     2. Finanšu piedāvājumā piedāvātajā cenā iekļaujamas visas Darbu apjomos-tāmē, aktuālajā Ceļu specifikācijā un Tehniskajā specifikācijā noteiktās ar pakalpojumu veikšanu saistītās izmaksas, visi normatīvajos aktos paredzētie nodokļi, izņemot PVN, visas ar to netieši saistītās izmaksas (satiksmes organizācija darbu izpildes laikā u.c.).
     3. Finanšu piedāvājumu paraksta Pretendenta pilnvarota persona.

1. **Piedāvājumu izvēles kritērijs:**

Atbilstība iepirkuma Nolikumam (Atlases dokumenti, Finanšu un tehniskais piedāvājums) un saimnieciski visizdevīgākaispiedāvājums, kuru nosaka vērtējot cenu.

1. **Piedāvājuma iesniegšanas vieta un termiņš:**

Siguldas novada pašvaldības Klientu apkalpošanas nodaļā, Siguldas pagasta pārvaldē, 2.stāvā, Zinātnes ielā 7, Siguldā,pie pārvaldes vadītājas p.i., līdz 2017.gada 28.augustam plkst.10:00.

1. **Iesniegtie pretendentu piedāvājumi, iesniegšanas datums un laiks, piedāvātā cena:**

|  |  |  |  |
| --- | --- | --- | --- |
| **Nr.** | **Piedāvājuma iesniegšanas datums un laiks** | **Pretendents** | **Piedāvātā cena**  **EUR (bez PVN)** |
|  | 28.08.2017. plkst.09:00 | SIA “LP Technics” | 7 700,00 |

1. **Iepirkuma komisijas kopējais piedāvājumu salīdzināšanas un vērtēšanas pārskats.** 
   1. **Atlases dokumenti**

Atlases dokumentus pretendents ir iesniedzis atbilstoši iepirkuma nolikuma 4.1.punktā noteiktajām prasībām.

* 1. **Tehniskais piedāvājums**

Tehnisko piedāvājumu pretendents ir iesniedzis atbilstoši iepirkuma nolikuma 4.2.punktā noteiktajām prasībām.

* 1. **Finanšu piedāvājums**

Finanšu piedāvājumu pretendents ir iesniedzis atbilstoši iepirkuma nolikuma 4.3.punktā noteiktajām prasībām.

1. **Lēmuma pieņemšana:**

Pamatojoties uz iepriekš minēto, Siguldas novada pašvaldības Iepirkuma komisija (I.Zālīte, R.Bete, A.Strautmane) atklāti balsojot, ar 3 balsīm „par”, „pret” – nav, „atturas” – nav, nolemj, ka ceļa horizontālo apzīmējumu krāsošanu Siguldas novadā veiks –**SIA “LP Technics”,** kuras iesniegtais piedāvājums atbilst iepirkuma Nolikuma prasībām.

1. **PIL 9.panta astotās daļas 1.un 2.punktā minēto apstākļu pārbaude Pretendentam, kuram tiek piešķirtas līguma slēgšanas tiesības:**

Pasūtītājs nekonstatēja PIL 9.panta astotās daļas 1. un 2.punktā minētos apstākļus, jo saskaņā ar PIL 9.panta devīto daļu, Siguldas novada pašvaldības Iepirkuma komisija pārbaudīja pretendentu, kuram būtu piešķiramas līguma slēgšanas tiesības (SIA “LP Technics”), datus, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūstot informāciju:

1. par PIL 9.panta astotās daļas 2.punktā minēto faktu – no Valsts ieņēmumu dienesta un Latvijas pašvaldībām;
2. par PIL 9.panta astotās daļas 1.punktā minētajiem faktiem – no Uzņēmumu reģistra.

E-izziņas par nodokļu nomaksas statusu NO Nr. 31123144-7110730 uz 28.08.2017;

E-izziņa par likvidācijas, maksātnespējas un saimnieciskās darbības apturēšanas procesiem URA Nr. 31123155-7110708;

E-izziņas par nodokļu nomaksas statusu NO Nr. 31123155-7110727 uz 04.09.2017.

1. **Lēmuma pieņemšana:**

Pamatojoties uz iepriekš minēto, Siguldas novada pašvaldības Iepirkuma komisija (I.Zālīte, R.Bete, A.Strautmane) atklāti balsojot, ar 3 balsīm „par”, „pret” – nav, „atturas” – nav, nolemj, ka ceļa horizontālo apzīmējumu krāsošanu Siguldas novadā veiks –**SIA “LP Technics”,** kuras iesniegtais piedāvājums atbilst iepirkuma Nolikuma prasībām.

1. **Saņemtie pieprasījumi izskaidrot konkursa nolikumu, sniegtās atbildes:**

Nav.

Iepirkuma komisijas priekšsēdētāja I.Zālīte

1. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro. [↑](#footnote-ref-1)